Ir-Regolament tal-Kummissjoni (KE) Nru 922/2004
tad-29 ta'April 2004
li jemenda r-Regolament (KE) Nru 2799/1999 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward ta' l-għoti ta' għajnuna għall-ħalib xkumat, u trab tal-ħalib xkumat maħsub bħala għalf għall-annimali u l-bejgħ ta' dak it-trab tal-ħalib xkumat
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq fil-ħalib u prodotti mill-ħalib [1], u b'mod partikolari l-Artikolu 15 tiegħu,
Billi:
(1) L-Artikolu 7(1) tar-Regolament tal-Kummissjoni (KE) Nru 2799/1999 [2] jiffissa l-ammont ta' għajnuna għall-ħalib xkumat u trab tal-ħalib xkumat maħsub bħala għalf għall-annimali jagħti kont tal-fatturi stipulati fl-Artikolu 11(2) tar-Regolament (KE) Nru 1255/1999. Minħabba żviluppi fis-sitwazzjoni tal-provvista tal-ħalib xkumat u trab tal-ħalib xkumat, l-ammont ta' għajnuna għandu jitnaqqas.
(2) Ir-Regolament (KE) Nru 2799/1999 għandu għalhekk jiġi hekk emendat.
(3) Il-Kumitat ta' Ġestjoni għall-Ħalib u Prodotti mill-Ħalib ma tax opinjoni fil-limitu ta' żmien iffissat mill-President tiegħu,
ADOTTAT DAN IR-REGOLAMENT:
Artikolu 1
"1. L-għajnuna hija ffissata f':
(a) 4,57 euro kull 100 kg ta' ħalib xkumat b'kontenut ta'proteini ta'mhux anqas minn 35,6 % ta' l-estratt niexef bla xaħam;
(b) 4,04 euro kull 100 kg ta' ħalib xkumat b'kontenut ta'proteini ta'mhux anqas minn 31,4 % ta' l-estratt niexef bla xaħam;
(ċ) 56,60 euro kull 100 kg ta' ħalib xkumat b'kontenut ta'proteini ta'mhux anqas minn 35,6 % ta' l-estratt niexef bla xaħam;
(d) 49,92 euro kull 100 kg ta' ħalib xkumat b'kontenut ta'proteini ta'mhux anqas minn 31,4 % iżda anqas minn 35,6 % ta' l-estratt niexef bla xaħam."
Artikolu 2
Dan ir-Regolament għandu jidħol fis-seħħ fil-jum li jiġi wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar id-29 ta' April 2004.